AlexejDobrolubov/national_council_slovak_2010 huggingface dataset:
48. schôdza NR SR - 3.deň - B. popoludní
Dátum: 2015-03-12
Poslanec: Mikloško, Jozef (KDH)
Druh vystúpenia: Vystúpenie s faktickou poznámkou

65. Ďakujem. Ja tiež vítam implementovanie tejto smernice, transpozície. Iste treba súhlasiť s tým, že sa zjednocuje konanie o azyle, zabezpečujú sa rovnaké podmienky pre prijímanie žiadateľov a tak ďalej atď. Aj to, že deti už nepôjdu do azylových zariadení, kde sú tie podmienky všelijaké, všelikto tam býva, ale že pôjdu do zariadení sociálnoprávnej ochrany detí, sociálnej kurately, ktoré predsa len sú šité pre malé deti a je tam odborný personál atď. Ja len chcem upozorniť, že implementácia smernice je zvláštna v tom, že ona musí platiť aj pre Talianov, kde ročne prijmú 200-tisíc cudzincov a mnohí z nich žiadajú o azyl a stále sa tam valí z juhu, a iná je aj pre Slovensko, ktoré prijme ročne 10 žiadateľov teda, alebo uzná ich za azylových. Ja som v tomto smere dal ministrovi vnútra interpeláciu na túto tému, že presne príliš málo túto azylovú možnosť využívame. Samozrejme, je to aj na doplnenie našich odborníkov alebo na doplnenie ľudí, keď sa deti nerodia, samozrejme, veľmi opatrne to treba ísť. On mi dal aj odpoveď, kde mi dal zoznam mnohých, ktorí žiadajú, ale len málo dostanú túto možnosť. Samozrejme, aj cudzineckú políciu som sa snažil nejako vylepšiť v tom, že nevedia reči, že tam pozerajú aj na legálneho človeka, ktorý sem príde na štúdium alebo na nejakú stáž, tak isto ako na človeka, ktorý príde z ulice a bohviečo tuná všetko chce. No. Ja by som to chcel povedať, že teraz je šanca to zlepšiť. Naozaj to prenasledovanie kresťanov vo svete, najmä v krajinách teda Stredného východu, Blízkeho východu, je hrozné a teraz by sme mali niečo konkrétne v tomto smere spraviť, tam je... (Prerušenie vystúpenia časomerom.)
47. schôdza NR SR - 1.deň - B. popoludní
Dátum: 2015-02-18
Poslanec: Mikloško, Jozef (KDH)
Druh vystúpenia: Vystúpenie s faktickou poznámkou

281. Ďakujem. No ja som bol milo prekvapený tým, že Lojzo tuná robil troška šoumena, aj keď potom ako troška do nás zabŕdol, už pán Martvoň to povedal, doplatil som na to, že som sa spojil s ním, ale aj v budúcnosti sa s ním spojím, keď pôjde o dobrú vec. A teraz neišlo len o nejakú somarinu, ale keď raz niekde 21 ľudí zarežú ako prasatá, by som veľmi slušne povedal, pred očami celého sveta, a tak nemôžme celkom mlčať a nemôžme to odsúvať na ďalšie marcové zasadanie (reakcia z pléna), čiže ja si myslím, že aj v budúcnosti, keď niekto zomrie, nemôžeme čakať na grémium, ktoré možno bude za týždeň alebo vôbec, alebo o mesiac, čiže ja sa aj dvakrát denne postavím aj potichu pomodlím za takého človeka, keď umrel a si to zaslúži, no. Chcem ešte povedať, že k tomuto zaujímavé, že ministerstvo zahraničia dalo celkom dobré a rozumné stanovisko, dnes to som im za to vďačný, ale určite na marcovú schôdzu dáme aj niečo širšie. Teraz som dostal mail, už asi piatykrát dneska, jak to v Iraku beží. Tak sestričky francúzske, ony tam sú, no hrozné veci, takže zas ide o prenasledovanie, ktoré je možno väčšie ako za čias Diokleciána, to už v mnohých médiách preblesklo. Takže určite sa k tomuto vrátime a musíme sa zastať ľudí, ktorým naozaj robia - tento Islamský štát - veľmi, veľmi zle. Ďakujem.
46. schôdza NR SR - 10.deň - B. popoludní
Dátum: 2015-02-11
Poslanec: Mikloško, Jozef (KDH)
Druh vystúpenia: Vystúpenie s faktickou poznámkou

12. Lojzo, teším sa, že si, pán poslanec Hlina, že si prešiel od tvrdej argumentácie k logickým argumentom. Vieš to veľmi dobre vysvetliť, blízko si života, vieš, jak to tam chodí. Ďakujem ti za tvoj príspevok, to stručne, škoda, že si teraz taký osamelý jak Jakeš, kôl v plote. Mal by si sa k niekomu zaradiť, to by sme sa tešili, sa tešil. No ja chcem toto povedať, že ja tú tému tiež, ako neodborník tiež ju sledujem. Dal som otázku pánovi ministrovi Kaliňákovi, presne takú istú, prečo dostal Váhostav ďalšiu štátnu zákazku, keď má veľké dlhy a tak ďalej. Tuná nám tie autá stále smradia, hore-dole chodia, nosia hlinu. Váhostav. No odpoveď bola taká, že 10 bodov zákona splnil a tak ďalej. Ďalej som dal otázku na riaditeľku ÚVO pani predsedníčku Táborsku. Interpeláciu dlhú, povedala mi, všetko bolo okej, v poriadku a tak ďalej a tak ďalej. Tunak som to napadol, že tá interpelácia, nesúhlasím, samozrejme, bola odsúhlasená a tak ďalej. No, čiže v tomto smere treba bojovať ďalej. A zaujímavé je to, že ľudia skrachujú a tých desať konateľov alebo päť konateľov, traja konatelia vzápätí spravia svoje nové firmičky a to len pod iným menom začínajú, pokračujú, jako kdyby nic. Tie ich dlžoby všetci hája. Toto je tu normálny národný, by som povedal, šport a s týmto treba niečo naozaj robiť a urobiť napríklad tak, ako je to v iných štátoch, že proste toto nie je možné, kto raz nevyplatí, dlžník, donebavolajúci hriech, ak ste nevyplatili svojich robotníkov, ich mzdu a potom idete ako keby majstri sveta robiť ďalej. Čiže ďakujem za tento zákon, aj keď si myslím, že má malú šancu a mal by byť nejaký vládny zákon, ktorý by sa aj verejnému obstarávaniu, aj konkurzom, aj reštrukturalizáciám vážne venoval.
46. schôdza NR SR - 10.deň - A. dopoludnia
Dátum: 2015-02-11
Poslanec: Mikloško, Jozef (KDH)
Druh vystúpenia: Vystúpenie s faktickou poznámkou

72. Ďakujem pekne. Ja som bol pred chvíľou druhý a už som sa aj prepracoval na prvé miesto, fajn. Ja chcem upozorniť na nevyrovnanosť nášho právneho systému a chcem podporiť to, čo hovorila pani poslankyňa. Napríklad podnikateľ sa dnes stáva dlžníkom voči zdravotnej poisťovni s viacerými postihmi, ak nezaplatí trikrát odvody. Teraz som včera čítal, že je snaha to zmeniť na celkovú sumu nad 100 eur, čiže to môže byť aj jeden odvod a už idú po vás. Nezaplatenie rôznych faktúr takisto sa trestá okamžitými sankciami na mnohých malých úrovniach, elektrika, plyn, voda a tak ďalej, ale miliónové faktúry proste je národný šport neplatiť. Zadlžené firmy sa reštrukturalizujú, niekedy zrušia, ale znova pod iným menom začínajú a pokračujú v tej istej činnosti, pričom ich majitelia sú prakticky nepostihnutí a často ich ani nepoznáme. Teda moja skôr poznámka alebo otázka aj na pani poslankyňu, prečo by sme si nemohli zobrať napr. Nemecko ako za vzor, kde majú celkom dobrý systém pre zabránenie tohto bezprávneho stavu, napr. podnikateľ, ktorý toto zapríčiní už tri roky, nemôže podnikať v danej brandži. U nás reštrukturalizujú, ani nie, zmenia, zrušia toto, dôjde nový, nová firma s novým názvom s tými istými ľuďmi a už zase podnikajú v tom istom, hoci majú nezaplatených množstvo faktúr z minulých teda nekalých praktík, by som povedal. Ďakujem.
46. schôdza NR SR - 9.deň - B. popoludní
Dátum: 2015-02-10
Poslanec: Mikloško, Jozef (KDH)
Druh vystúpenia: Vystúpenie s faktickou poznámkou

81. Ja som sa dostal nejako rýchlo do poradia, ale chcem povedať, že trocha som prekvapený záverom, keď pán poslanec povedal ako ľavičiar, že vidí riešenie krízy v raste, proste v konzume, v otáčaní peňazí. Ja myslím, že práve skôr v šetrení, nie v živote na dlh, nad pomery, v zmene finančného systému a tak ďalej. To som prekvapený týmto jeho tvrdením. Ďalej som prekvapený aj troška, vlastne tam som ani neni prekvapený, že chváli pána Eda Chmelára, ktorý povedal iste aj všeličo dobré, ale nielen dobré. Čiže je on príliš extrém doľava, je príliš jednostranný a konfliktný. Čiže jeho by som za vzor tuná nedával, no. Pánovi ministrovi letí za chvíľu lietadlo, tak musím to zrýchliť. Voľakedy za Leonida Iljiča Brežneva sa hovorilo toto: ni šag bez paderžky, ni slovo bez bumážky. Neviem, či rozumiete, čo to povedal pán Brežnev, alebo kto? Ale nie je to o tebe, lebo ty si tentokrát hovoril bez bumážky. A mne sa zdá, že tentokrát si hovoril celkom k veci, necitoval si ani klasikov, ani Marxa, ani Engelsa, kupodivu, a s tvojimi slovami možno v mnohom súhlasiť. Ja trocha tebe alebo európskemu výboru vyčítam, lebo ty si jeho predsedom, že by mohol podstatne viac vytvoriť priestor pre takéto debaty. Zahraničný výbor toto robil, neviem, či to teraz robí, ale napríklad o Ukrajine sme mali v kinosále krásnu debatu, kde bol aj premiér, aj minister zahraničia, mnohí iní ľudia. Čiže eurovýbor sa mi zdá podstatnejší, omnoho viac ako zahraničný a teda ten by sa mal viac vyjadrovať k tejto téme, aj nejakými uzneseniami k rôznym zahraničným politickým problémom, čo v parlamente teda sa nerobí už tri roky, a myslím, že to je vážna chyba. Ďakujem.
46. schôdza NR SR - 9.deň - A. dopoludnia
Dátum: 2015-02-10
Poslanec: Mikloško, Jozef (KDH)
Druh vystúpenia: Vystúpenie s faktickou poznámkou

56. Ďakujem. Ja by som sa chce zastať pani poslankyne Vášáryovej, bola výborná diplomatka v Rakúsku, v Poľsku, som ju zažil tam, čiže v tomto smere hovoriť o nevzdelanosti neni celkom férové, je neférové. Oceňujem jej prejav, priniesol veľa zaujímavých poznatkov, naozaj, napríklad o tom Štúrovi, tie jeho vzťahy s Nemeckom, to je veľmi vážna vec, o ktorých málokto snáď aj vie. A nakoniec tá slávnosť, ktorá bola na počesť Štúra, na ktorú sme všetci radi došli, bola potom veľmi unilaterálna. Bolo tam pár ľudí len z jednej strany, čiže nikto nás tam nepozval, to bola určite chyba, ale to sem snáď ani nepatrí. Chcem len povedať pani Vášáryovej, že troška vystupujeme niekedy, ako keby sme, Slovensko bolo, naozaj majstri sveta, a my nie sme majstri sveta. Sme malá krajina, ktorá nemá také možnosti, ako majú veľké krajiny. V-4, podčiarkujem, je veľmi dôležitá, ale strata Poľska nás tiež mrzí, ale tá strata je aj na ich strane trocha. Predstavte si, že naozaj ich historická averzia voči Rusku je oprávnená, ale po toľkých rokoch už musia na niečo zabudnúť. My sme tiež mohli mať averziu voči Rusku a iste ju aj máme v srdci, ale dneska ju nedávame najavo, proste niekedy musíme na niečo zabudnúť. To je jak v manželstve, tak aj v politike, no. Poliaci, sa mi zdá, že príliš preferujú svoju ekonomiku dneska a zabúdajú na určité vzťahy a príliš sú orientovaní na jednu stranu, a nemôžu, s Rusmi boli tisíc rokov susedia, no. Posledná vec, NATO. Treba aj povedať, že Ukrajina nepatrí NATO, to ste nepovedali. A základne NATO na Slovensku naozaj, najmä raketové alebo nejaké ďalšie, nechceme, bodka. To o tom rozhoduje parlament. Američania, naozaj big country, veľká krajina, veľmi si ju vážim, ale Afganistan, Irak, Irán, Líbya, Sýria, arabské, atď., to boli všetko chyby, ktoré sa im nevyplatili a kde všade doniesli... (Prerušenie vystúpenia časomerom.)
46. schôdza NR SR - 9.deň - A. dopoludnia
Dátum: 2015-02-10
Poslanec: Mikloško, Jozef (KDH)
Druh vystúpenia: Vystúpenie s faktickou poznámkou

50. Ďakujem. Vážení, bude tu ticho alebo nebude? Ďakujem pánu Blahovi za to, že sa prihlási do ústnej rozpravy. Ja som zo zahraničnej nebol vystrnadený, ale bol som ako bývalý podpredseda vlády pre ľudské práva, prvý, rád som bol presunutý do ľudských práv a kde aj som celkom rád a som náhradník v európskom výbore. Aj zajtra máme stretnutie, keď nepríde náš pán, náš člen, to je pán Fronc. Pán Kaník, ja by som to chcel trocha vysvetliť, že Slovensko nemôže byť neutrálne, na ničom mu nezáleží, ale konflikt, Ukrajina s Ruskom musí sa snažiť sprostredkovať tento konflikt nejakým spôsobom, aby sa zmenil, a neprikláňať sa ani na jednu stranu, ani na druhú stranu veľmi. Lebo hovorím, obidve strany sú svojím spôsobom vinné. No a čo sa týka Európskej únie, tiež spravila veľa chýb. A ja by som povedal, že tam je čas žiadať kompenzáciu od Európskej únie na to, čo sme my stratili v oblasti nášho hospodárstva, vývozu a tak ďalej. Toto je celkom oprávnené. V minulosti sa to takto dávalo. Čo sa týka Ameriky, tak Amerika je ďaleko príliš, ona je výborná v domáckej politike, ale v zahraničnej urobili veľa chýb. A toto bola jedna z jej chýb. Ja zakončím vtipom, možná to bude absolútne nemiestne, ale mi napadol, že pán prezident Bush si poplietol Slovensko a Slovinsko, a preto sme tu mali v Bratislave Bush-Putin míting, ktorý povedal jeden americký diplomat, a celkom verím, že to je tak. Takže... (Smiech v pléne.)
46. schôdza NR SR - 9.deň - A. dopoludnia
Dátum: 2015-02-10
Poslanec: Mikloško, Jozef (KDH)
Druh vystúpenia: Vystúpenie s faktickou poznámkou

30. Ďakujem pekne. Ja na rozdiel od pána predrečníka si myslím, že multikulturalizmus skutočne zlyhal. To vidíme najlepšie napríklad na Nemecku, Veľkej Británii, Francúzsku, kde im prerastá hlavu, nevedia čo s tým, prakticky aj sami sú si vinní, že to tak je. Už v roku 1970, keď som tam bol, tam bolo 4 mil. Turkov ako gastarbeiterov a odvtedy je tam, napríklad v Nemecku, omnoho, omnoho je horšie. Čiže tam nemôžme prísť, čiže tieto skúsenosti musíme brať v Európe, u nás na Slovensku. Na druhej strane Slovensko skutočne vymiera, je nás stále menej, čiže imigrácie slušných, kvalifikovaných ľudí, ktorí nám môžu pomôcť, je tiež naša cesta ako u všetkých iných štátov sveta. Kanada, USA, Austrália stále pozýva, nech sa páči, príďte, bla-bla-bla, na každom svojom maile to vidím, takéto ponuky. No v tomto nemáme nejakú jasnú politiku. Ja som dal ministrovi vnútra niekoľko interpelácií na túto tému a skutočne, najmä na to, že tie úrady, ktoré môžu prijímať, alebo ich vypočúvajú, alebo sú často nekvalifikované, nevedia rečové znalosti, sú neochotné k týmto. Nevedia rozlíšiť, kto je dobrý a kto sem prichádza na veľkú, vážnu aj služobnú cestu, má na to. Sú prípady rôzne. Tak on mi na to odpovedal, dal mi veľký zoznam tých žiadateľov, je ich naozaj veľa. Čiže chápem, že to neni ľahká situácia. Upozorňujem ešte, posledné, na austrálsku premiérku. K tomuto povedala jasný, jasné slovo, iste to všetci poznáte, dvakrát to obletelo internet. Proste ľudia, ktorí sa nechcú zaintegrovať, nechcú našu ústavu, nechcú naše, nás uznať, tak choďte domov, nemáte tu čo robiť. Ale v Rakúsku to už majú. Tam nedávno ministerka jedna, s ktorou som dobrý priateľ, minule mi povedala, tam je situácia strašná v tom, že keď nejaký moslim napríklad je v banke a neuznáva riaditeľku banky, keď je žena. Keď je v škole, neuznáva ženu, keď je... (Prerušenie vystúpenia časomerom.)
46. schôdza NR SR - 7.deň - B. popoludní
Dátum: 2015-02-05
Poslanec: Mikloško, Jozef (KDH)
Druh vystúpenia: Vystúpenie s faktickou poznámkou

102. Ďakujem. Neviem, či, či ma za to nebudú kritizovať, ale... (Reakcie z pléna a smiech v sále.) Nebudú ma? Dobre. Ja som povedal, že 23 poslancov, ktorí sú v našom parlamente a nie sú členmi žiadneho poslaneckého klubu, sa mi zdá, že je to jedna šestina, že to je príliš veľa. Nikoho z nich neodsudzujem, každý tam došiel nejakým iným spôsobom, ale myslím si, že manželka, cirkev, strana sa nemení takisto, tak rýchlo ako košele, fusakle alebo zubná kefka. (Reakcia z pléna.) A ľudia nás volili za program strany, do ktorej sme vstúpili, a do druhej sme sa dostali aj parlamentu, čiže naraz tak metóda krok, sun, krok, raz som tam, raz som tam, sa mi zdá, že naozaj do politiky nepatrí, no. A posledná vec je s tým kabátom, no. Ja , ja, Lojzo, ja som verný člen KDH, ale s kabátom mám tiež furt problém. Napríklad včera mi ho zavreli, predvčerom mi ho zavreli v bufete, tak som išiel v saku domov až do Jura, našťastie som nenachladol, na druhý deň som došiel v druhom kabáte a teraz momentálne neviem, kde obidva mám, takže (smiech v sále) keď nenájdem, zajtra dôjdem v treťom, no... (Reakcie z pléna a smiech v sále.) Dobre, ďakujem, to je všetko.
46. schôdza NR SR - 7.deň - A. dopoludnia
Dátum: 2015-02-05
Poslanec: Mikloško, Jozef (KDH)
Druh vystúpenia: Vystúpenie v rozprave

110. Veľmi krátko len. Tak neni som proti vašim vystúpeniam, len Hraško nemôže povedať, že na nás sa dá spoľahnúť, no. To sami viete, že sa na vás nedá spoľahnúť a že sa aj sami neviete celkom dohodnúť. No keď sa tuná machruje s detektorom lži a s nahrávaním a tak ďalej. Tak ťažko sa niekto na vás spoľahne. Pánovi Mičovskému. Chápeme ho a súhlasíme aj mu ďakujem za kus práce pri tom zákone, ktorý je naozaj premakaný, dlhý, dobrý v podstate legislatívne, len s týmito politickými dôsledkami. A pánovi kolegovi môjmu Mirovi Kadúcovi, no to KDH malo vždy okolo 9-10 %. Tak tie výsledky sú úmerne k tej desatine celkovej sily. Na druhej strane, keby si veľmi chcel, tak ti dám len za svoju éru, keď som kde-kade bol, čo sa dosiahlo, jaké zákony, jaké veci sa, je toho skutočne veľmi, veľmi veľa, zabúda sa na to, ale skôr-neskôr sa iste, teraz máme 25. výročie, náš snem, tam sa to ešte pospomína, čiže je toho dosť zato, to ti môžem povedať a, samozrejme, že aj my hľadáme nové tváre, to viem, že tváre okukané sú není moc populárne a že ich tie nové tváre nachádzame a nájdeme, to určite si uvedomujeme a ťa ubezpečujem, že to tak bude.
46. schôdza NR SR - 6.deň - B. popoludní
Dátum: 2015-02-04
Poslanec: Mikloško, Jozef (KDH)
Druh vystúpenia: Vystúpenie s faktickou poznámkou

90. Ďakujem. Ja si myslím, že je to dobrý zákon, že čakáme na neho. Opozícia viackrát toto navrhla. Neprešlo. Bodaj by tento prešiel. Tú retroaktivitu som si tam aj ja všimol a zdá sa mi, že fakt, že skoro štyri roky čakať na to, aby zákon vstúpil do platnosti, je málokedy v našej legislatíve. Proste vždy je to pár mesiacov, možno rok. Čiže o tom termíne by bolo dobré v zmysle pána poslanca Brocku alebo o nejakom kompromisnom návrhu porozmýšľať. Myslím si, že by sa mohlo porozmýšľať aj o iných veciach, napríklad už štyri roky zmrazujeme platy viacerých ústavných činiteľov, napríklad poslancov, ale aj sudcov a ďalších ľudí, takže sa v tomto smere môže stať, možno sa to už aj stalo, že platy štátnych tajomníkov, námestníkov riaditeľov a iných funkcionárov môžu preskočiť platy ich šéfov, ktoré sú zmrazené. Ja som na toto už upozornil. Nateraz je s tým celkovo ticho. Takže ja zákon podporujem a tiež by som bol za to, aby o tej retroaktivite sa nejakým spôsobom porozmýšľalo. Ďakujem.
46. schôdza NR SR - 1.deň - B. popoludní
Dátum: 2015-01-27
Poslanec: Mikloško, Jozef (KDH)
Druh vystúpenia: Vystúpenie s faktickou poznámkou

161. Ďakujem. Mne, žiaľ, táto téma ušla, mal som tu nejaké návštevy, ale chcem povedať, že vystupujem ako posledný šéf, šéf nadácie federálnej, nadácie pre učňovské školstvo, čiže bol som pri tom, keď, žiaľ, už potom, keď sme sa rozpojili, sa likvidovali učňovské školy, keď bol nezáujem podnikov o učňovky, keď sa čakalo, že od štátu získame hotových ľudí zadarmo a tak ďalej, vtedy prišiel aj krach mnohých podnikov, privatizácia, prudko klesá úroveň učňovského školstva a ľudia proste utekali na gymnázium a tak ďalej a tak ďalej. Čiže mnohé, čo Lojzo povedal, skutočne podčiarkujem, že to tak je. K tomu, aby sa situácia zlepšila, teda iste daňové stimuly treba, iste aj to, že budeme brať v úvahu to, čo vlastne tie podniky potrebujú, ale ja pokladám za veľmi dôležitú aj výchovu detí od malička k manuálnej práci, k námahe, k systematickej práci, k postupnému rastu ich kvalifikácie aj prípadne nejakých finančných nárokov a tak ďalej. Dneska tu bol pán Pollák, taký šikovný poľnohospodár, a ten povedal, že má veľmi dobrú farmu, ktorá veľmi dobre prosperuje, potrebuje tam, býva tam veľa ľudí a celkovo Slovensko odhaduje, že 120-tisíc pracovných miest je voľných v poľnohospodárstve, keby bol o ne záujem. A posledná taká poznámka je, že, že ja cirkevné školy, tie občas navštevujem, učňovky, myslím, majú veľmi pekné výsledky stále, a keď som raz tak nedávno, už je to vlastne pár rokov, navštívil jednu školu a povedali mi, že vyberajú vlastne žiakov podľa toho, podľa najhoršie dopadajúcich žiakov, pretože tí najviac potrebujú to, aby voľakde sa zamestnali a robili, tak tí ľudia, ktorí okolo, boli prekvapení, ale proste majú výborné skúsenosti s tým, že práve títo ľudia, keď sa im dá šanca... (Prerušenie vystúpenia časomerom.)
44. schôdza NR SR - 11.deň - B. popoludní
Dátum: 2014-12-11
Poslanec: Mikloško, Jozef (KDH)
Druh vystúpenia: Vystúpenie v rozprave

32. Ďakujem, už to tých kádehákov tu dneska bolo príliš moc, keby sme tu neboli, tak neni o čom, takže prepáčte, ale kratučko ešte, aby sa aj posledná otázka bola, posledná otázka bola, tak ale veľmi rýchlo. Samozrejme, činnosť "esička" poznám veľmi dobre, ale keď dajú 200-tisíc,tak ako na rodovú rovnosť a 200-tisíc je na osem veľkých inštitútov v európskych hlavných metropolách, tak sa mi to zdá málo. Ja som člen rady vlády pre seniorov, kde prakticky nemáme rozpočet, dostanem, ja som to tu už povedal, chlebíček, štrúdľu niekedy, výnimočne, a kafe, minerálku. Oni si zobrali na štvrtý rok svojho účinkovania, to by mohol pán minister Richter počuť, 90-tisíc eur, hoci už skončili svoju stratégiu a tak ďalej. No a posledná vec, tá stratégia, že naozaj tam komunita LGBTI, ja si ich vážim, ale keby ste tam 2, 4, 6, 7 úloh veľmi vážnych, v škole učebné osnovy, zdravotníctvo, akčný plán rovnosti, najväčší štandard pre nich jednému orgánu s plnými kompetenciami a tak ďalej, že či troška moc požadujú teda, toto je zase diskriminácia tých, lebo ľudské práva sú široký vejár a nie len tejto komunity. Takže neni to otázka, je to komentár, pán minister Lajčák bol taký férový, že včera nám zavolal, že tu nebude, tak ja som to už vedel dopredu ako prvý, a teda necháme otázku aj ďalšiu, ktorá bude číslo 6 a posledná, tiež, myslím, z dielne KDH. Skončil som.
44. schôdza NR SR - 11.deň - A. dopoludnia
Dátum: 2014-12-11
Poslanec: Mikloško, Jozef (KDH)
Druh vystúpenia: Vystúpenie s faktickou poznámkou

85. Ja ešte si dovolím povedať takú malú kázeň, prepáčte, ale keď si hovoril o tej reholi, že je tvrdá a jedna z najťažších rehol, tak ja by som chcel povedať, že napríklad v kresťanskej reholi mnísi majú veľa problémov aj starostí, ale keď ich nahnevá šéf kláštora, idú do druhého, môžu sa žiadať. Aj priora každé dva, tri, štyri roky vymenia alebo zvolia nového. V manželstve to neni možné a je to správne, že to neni možné. Včera som bol 6.30 na rorátoch v Svätom Jure, pán farár nám dal také lístky, kde bolo napísané, že v utorok sa nesmieme povadiť s manželkou. Tak som to už manželke skromne povedal a ona mi povedala, že však aj tak si neni celý deň doma, takže to ľahko splníme. No a ešte chcem povedať, že v manželstve, toto je teraz vážne, že musia prosociálne cítenie, ako dieťa keď ho nezískate, tak budete celý život len ja, ja, ja, na to myslieť. Trebárs do manželstva ešte takto môžete myslieť, ale v manželstve už musíš myslieť na ty a oni a to svoje ja je vlastne mimo toho. Keď to takto nemyslíte, tak to zle dopadnete. A takisto, môj brat Marián hovorí, že treba mať aj sklerózu v manželstve, treba rýchlo zabudnúť, čo bolo včera, a treba sa tešiť z každého nového dňa. Každý deň znova začínať. Proste keď si stále, donekonečna vyčítame svoje minulé hriechy alebo minulé rodiny a tak ďalej, tak to, samozrejme, rýchlo skončí. Ďakujem.